забавления за Садисти
Тест - Алкохолик ли сте?
 Този тест е проведен със съдействието на фирма "Джибра комерс" и по надолу са представени отговорите на част от участниците. Всяка прилика с действителни лица е умишлена.
 1. Направо директен въпрос: Вие алкохолик ли сте?
 а) Ми не съм, никога не си позволявам повече от две бутилки на ден.
 б) Жената казва, че съм но след като я обработя с точилката си променя мнението.
 в) Аз тебе мноо тъ уважавам уа...
 г) На подвеждащи въпроси не отговарям... Сега ще се обиждаме ли?
 2. Наливаме на всички тестващи се по чаша оцет и ги подканваме да го изпият, съответно без да им казваме какво сме им наляли. Питаме ги: Добро ли е питието?
 а) Уау-у... питието е добро, но само дето ми настръхват космите на носа от него.
 б) Като се замисля има леко кисела жилка, то ще да е от Плевенския регион, но като цяло ми напомня за виното което ми подари тъщата вчера.
 в) Вземи да сложиш още една чаша, че не го усетих нещо!
 г) Ако не ви познавах щях да си помисля, че сте ми сложили оцет. (Явно не ни познава)
 3. Когато сте пияни биете ли жена си? 
 а) Не! Да не съм луд? Кой ще ми прави салатата?
 б) Абе ти ако продължаваш да ми задаваш въпроси, а не наливаш нищо и теб ще бия.
 в) Аз жинъта и нея мноо я уважавам, ама много мъ бии таз пуста жинъ. Оня ден като мъ видя, че съм кютюк пиян, счупи три точилки в гърба ми... даже до съседкътъ отиди да вземе една назаем.
 г) Аз жена ми никога не я бия. Аз да не съм садист. Просто като ме ядоса я хвърлям през терасата... по-хуманно е.
 4. Какво не пиете? 
 а) ?!?/:/_??
 б) Ами-и-и...
 в) Оня ден пустата му котка са опитала да ми лочи от винуту та паднала и съ удавилъ в бурито, ама аз пак пих, та даже и нея осмуках... няма зян да става я!
 г) Ами аз нищо не пия (Тук ние му смигваме съучастнически и се правим, че му вярваме)
 5. Лазите ли като се напиете?
 а) Ами като се натряскам лазя, щот ме е страх от високото.
 б) К`во лазя бе брато... направо се търкалям, знай`ш ли к`во надолнище има към нас.
 в) Малии-и как съ бях насвяткал снощи... (Като го гледаме май не е било само снощи) Заиграх съ с една грозданка и три бири, ама направо са оаках да знайш. И като са прибрах жена ми ми прави лази-буба-лази с точилката.
 г) Не... просто така си почивам на четири крака като се уморя.
 6. Какво мислите за водата като питие?
 а) Пфу-у, че гадост вие да не се шегувате?
 б) А т`ва пък какво е? Че имали такова питие?
 в) Аз казах ли ти, че мноо тъ уважавам? Май не съм. Миналата седмица съ бях мноо налюлял, и кат` си припках на четири крака към къщи ме дръпна земното притегляне и съ изплющях в една локва. Взех да съ давя и съ нагълточих с вода. От тогава не съм кусвал. Имам лоши спомени от водъта.
 г) Вие за вода ли...? Хъм аз помислих, че за водка става въпрос?
 Можете да тествате и себе си чрез въпросите и отговорите по горе:
 Ако са ви харесали повече отговори "А"
 Вие не сте просто алкохолик, а направо попивателна гъба. Бутилката е най-добрия ви приятел след бъчвата.
 Съвет: Абе вземете отвреме-навреме купете и нещо за ядене на жена си, че както се е стопила ще вземе да изчезне съвсем от глад. Нали не искате сам да си правите салатата...?
 Ако са ви харесали повече отговори "Б"
 Вашето любимо буренце никога не ще хване паяжина.
 Съвет: Не смучете толкова страстно бутилката, че дъното и ще се отлепи и ще стане зян материала!
 Ако са ви харесали повече отговори "В"
 Вие сте едно алкохолно петно. Чак се чудя как сте успели да прочетете теста. Водата освен за пиене става и за къпане... Пробвайте... Не боли.
 Съвет: Носете противогаз. Не е нужно когато се появите на улицата да депресирате другите граждани с вида си.
 Ако са ви харесали повече отговори "Г"
 Вие сте неосъзнат алкохолик. Ако не вярвате просто се погледнете в огледалото.
 Съвет: Купете си резервно огледало! Това в което смятате да се огледате най-вероятно ще се пропука.